আগামিদিনে আরও সস্তা হবে বিমান যাত্রা, বাজেটে দাবি নির্মলার

নয়াদিল্লি: দেশের সমস্ত বিমানবন্দরের সম্প্রসারণ ঘটানো হবে। ১০০০ নতুন বিমানের বরাতও দিয়েছে ভারতীয় বিমান পরিবহণ সংস্থাগুলি। অন্তর্বর্তী বাজেটে (Budget 2024) রেলের পাশাপাশি বিমান পরিষেবাতেও জোর দিল কেন্দ্রীয় সরকার। তিনি বলেন, দেশে বিদেশি বিনিয়োগ বেড়েছে। এখন আমাদের ১৪৯টি বিমানবন্দর রয়েছে। দেশের সমস্ত বিমানবন্দরের সম্প্রসারণ ঘটানো হবে। আগামিদিনে আরও সস্তা হবে বিমান যাত্রা। বিমানবন্দরগুলির বিকাশ, পর্যটন এবং উন্নয়নে সহায়তা করার মূল লক্ষ।

বৃহস্পতিবার সংসদে অন্তর্বর্তীকালীন বাজেট পেশ করলেন কেন্দ্রীয় অর্থমন্ত্রী নির্মলা সীতারামন (Nirmala Sitharaman )। লোকসভা ভোট এসে যাওয়ায় এবার তিন মাসের জন্য বাজেট পেশ করবেন। অর্থমন্ত্রী নির্মলা সীতারামন বলেছেন, সরকার বিমানবন্দর গুলির উন্নয়নে (Airport Development) জোর দিচ্ছে। বিমানবন্দরের সম্প্রসারণ এবং নতুন বিমানবন্দরগুলির উন্নয়নের জন্য অর্থ বরাদ্দ করা হল। তিনি দেশের নন-মেট্রো অঞ্চলে বিমান যোগাযোগ বাড়াতে এবং আন্তর্জাতিক বিমান বাণিজ্য সহজ করার জন্য পদক্ষেপ করা হচ্ছে। টায়ার ২ এবং টায়ার ৩ শহরগুলি আকাশপথে সংযুক্ত হবে। তিনি আরও বলেন, আমরা জৈব জ্বালানির জন্য একটি প্রকল্প নিয়ে এসেছি। পাবলিক ট্রান্সপোর্টের জন্য ই-ভেহিকল উপলব্ধ করা হবে। রেল-সমুদ্রপথে সংযোগের ওপরও জোর দেওয়া হবে। পর্যটন কেন্দ্রের উন্নয়ন ত্বরান্বিত করবে। পর্যটন খাতে উন্নয়ন ত্বরান্বিত হচ্ছে। রাজ্যগুলিকে সুদমুক্ত দেওয়া হচ্ছে। লাক্ষাদ্বীপে নতুন প্রকল্প শুরু হবে বলেও জানিয়েছেন অর্থমন্ত্রী। তিনি আরও জানিয়েছেন যে পর্যটন খাতে বিদেশি বিনিয়োগ বাড়ানো হবে।

আরও পড়ুন: রেল নিয়ে বড় ঘোষণা, কী কী পরিবর্তন এল দেখুন

অন্তর্বর্তী বাজেটে ইভির নির্মাণ এবং চার্জিং পরিকাঠামোর উপর জোর দিলেন নির্মলা সীতারামন। ভারতের অটো সেক্টরে গ্রিন মোবিলিটিকে এগিয়ে নিয়ে যাওয়াই কেন্দ্রের লক্ষ। নির্মলা সীতারামন জানিয়েছেন, আগামীদিনে ভারতের রাস্তায় চালু হবে ইলেকট্রিক বাস ( Electric Bus), গণপরিবহন ক্ষেত্রে এক নয়া দিশা দেখাবে এই ই-বাস। পেমেন্ট সিকিউরিটি সিস্টেমের মাধ্যমে এই ই-বাসের (E-Bus) সুবিধে চালু হবে দেশজুড়ে।

আরও অন্য খবর দেখুন