ভোটে লড়ার টাকা নেই কেন্দ্রীয় অর্থমন্ত্রী নির্মলা সীতারামনের!

নয়াদিল্লি: চাঞ্চল্যকর মন্তব্য করলেন কেন্দ্রীয় অর্থমন্ত্রী নির্মলা সীতারামন (Nirmala Sitharaman)। লোকসভা নির্বাচনে (Loksabha Vote) ভোটে লড়ার প্রয়োজনীয় টাকা নেই। তাই ভোটে লড়তে চাননি বলে জানালেন দেশের অর্থমন্ত্রী। একটি অনুষ্ঠানে অংশ নিয়ে এমন জানালেন সীতারামন। তিনি জানিয়েছেন, বিজেপির সর্বভারতীয় সভাপতি জেপি নাড্ডা তাঁকে অন্ধ্রপ্রদেশ কিংবা তামিলনাড়ু থেকে ভোটে লড়ার প্রস্তাব দিয়েছিলেন। নির্মলা বলেন, আমি এক সপ্তাহ কিংবা দশ দিন সময় নিয়েছিলাম। তারপর বললাম হয়তো না। লড়ার মতো টাকা নেই আমার কাছে।

নির্মলা সীতারামন আরও জানিয়েছেন, অন্ধ্রপ্রদেশ কিংবা তামিলনাড়ু যেখানে ভোটে দাঁড়াই সেখানে জেতার জন্য একাধিক মাপকাঠি রয়েছে। প্রশ্ন হচ্ছে, আপনি কি সেখানকার গোষ্ঠী কিংবা ধর্মের মানুষ। আমি বলব না। আমি মনে করি না আমি ওটা করতে পারব। দেশের অর্থমন্ত্রীর এই মন্তব্যে জল্পনা ছড়িয়েছে।