রেল নিয়ে বড় ঘোষণা, কী কী পরিবর্তন এল দেখুন

নয়াদিল্লি: অন্তর্বর্তী বাজেটে (Budget 2024) পূর্ব দিকের উপর জোর কেন্দ্রীয় সরকারের । আগামী ৫ বছর হবে উন্নয়নের বছর। আর্থিক বৃদ্ধির উপরে বিশেষ জোর দেওয়া হবে আগামী ৫ বছর। ২০৪৭ সালের মধ্যে উন্নত দেশে পরিণত হবে ভারত। অন্তর্বর্তী বাজেটে (Budget 2024) পেশ করে কেন্দ্রীয় অর্থমন্ত্রী নির্মলা সীতারামন (Nirmala Sitharaman) বলেন, সবকা সাথ সবকা বিকাশ-এর পর বাজেটের মূল মন্ত্র। এবারের মন্ত্র সর্বস্তরে বিকাশ ও সামাজিক ন্যায়। তিনি বলেন, বন্দে ভারতের (Vande Bharat) মান অনুযায়ী আরও ৪০ হাজার বগি নির্মাণ হবে। যাত্রী সুরক্ষা ও স্বাচ্ছন্দ্যের কথা মাথায় রেখে এই সিদ্ধান্ত নেওয়া হয়েছে। রেলওয়ের জন্য তিনটি পৃথক ইকনমিক করিডর (Economic Railway Corridor) তৈরি হবে। লজিস্টিক দক্ষতা বাড়ানো এবং খরচ কমানোর লক্ষ্যে সরকার তিনটি অর্থনৈতিক রেল করিডর কর্মসূচি বাস্তবায়নের ঘোষণা করেছে। পিএম গতি শক্তি উদ্যোগে এই কর্মসূচিগুলির মধ্যে রয়েছে, শক্তি, খনিজ এবং সিমেন্ট করিডর, বন্দর সংযোগ করিডোর এবং উচ্চ ট্রাফিক করিডর। এছাড়াও একটি হাই ট্রাফিক করিডরও তৈরি করা হবে। এতে রেলযাত্রা আরও সহজ ও সুগম হবে। এর ফলে জিডিপিও বৃদ্ধি হবে।

আরও পড়ুন: মানুষের গড় আয়বৃদ্ধি ৫০ শতাংশ, দাবি সীতারামনের

কেন্দ্রীয় বাজেট 2023-24-এ, ভারতীয় রেলের জন্য 2.40 লক্ষ কোটি টাকার মূলধন বরাদ্দ করেছিল। এটি ছিল সর্বকালের সর্বোচ্চ ব্যয়। দেশজুড়ে মেট্রো রেল সম্প্রসারণের জন্য বাড়িতে বরাদ্দ থাকছে বলে কেন্দ্রীয় অর্থমন্ত্রী জানান। মেট্রো যোগাযোগ ব্যবস্থাতেও উন্নতি হয়েছে। আগামী কয়েক বছরে আরও আধুনিকীকরণের পরিকল্পনা রয়েছে। বৃহস্পতিবার অন্তর্বর্তী বাজেট পেশ করে এ কখা বলেন, কেন্দ্রীয় অর্থমন্ত্রী নির্মলা সীতারামন (Nirmala Sitharaman)। তিনি বলেন, আগেই ভারত সরকার ইন্ডিয়া-মিডল ইস্ট-ইউরোপ ইকনমিক করিডরের কথা ঘোষণা করেছে। ওই করিডর হবে ভারতের জন্য গেম চেঞ্জার। আগামী ১০০ বছরের বাণিজ্যে যার প্রভাব থাকবে।

আরও অন্য খবর দেখুন